Pozdravljeni vsi skupaj!

Od ponedeljka, 9. 11. 2020, se nadaljuje pouk na daljavo. Na šolski spletni strani je že objavljeno, kako bo potekal pouk na daljavo od tega dneva dalje. Kljub temu pa vam vsem skupaj še enkrat sporočam, da bomo učitelji navodila za pouk na daljavo za posamezne predmete objavljali v Teamsih oziroma v arnesovih spletnih učilnicah za posamezni predmet. Navodila za pouk od 9. do 13. 11. bi morala biti naložena že danes do večera. 

Na moje predpočitniško  sporočilo v Teamsih se vas je oglasilo le nekaj, zato tudi ne vem, ali lahko vsi normalno dostopate do arnesovih spletnih učilnic in Teamsov, zato tudi pišem na vaše e-naslove, ki jih imam vnešene v e-asistentu. Prosim, da vsi preverite, ali lahko brez težav dostopate do obojega. Nato pa mi odgovorite na to mojo e-pošto in mi sporočite, ali imate z dostopom težave ali pa je vse ok.  Prav tako mi sporočite, če v Teamsih ali arnesovih spletnih učilnicah ne vidiite kakšnega predmeta. Le tako bomo lahko težave uspešno rešili.

V arnesovi spletni učilnici sem postavila predmet Oddelčna skupnost 8. a (OS 8. a), prav tako v Teamsih. Če boste vsi lahko normalno dostopali, bomo komunicirali prek Teamsov.  Isto besedilo, ki ga pošiljam prek e-asistenta - pozdrav razredničarke po jesenskih počitnicah - bom  naložila v arnesovo spletno učilnico in Teamse. 

Prek Teamsov vas bom tudi obvestila, kdaj bomo imeli videokonferenčno razredno uro. Za razredno uro se bomo držali urnika, torej bo ob četrtkih okrog 12. ure. Name pa se lahko kadarkoli obrnete, če boste imeli v času pouka na daljavo kakšne težave ali vprašanja - prek klepeta v Teamsih ali prek e-pošte. 

[bookmark: _GoBack]Prijeten začetek pouka na daljavo po jesenskih počitnicah vam želim. Verjamem, da vam bo šlo tako dobro, kot vam je šlo lansko šolsko leto.

Pazite nase in ostanite zdravi!

